  Майя Бывальцева Удмуртилэн тӧроез Александр Соловьёв Россиысь чугун сюресъёслэн кивалтӥсеныз Олег Белозёровен элькунэтӥ вылӥ ӝоглыко линия лэсьтон сярысь кенешоз. 9-тӥ гудырикошконэ со сярысь ивортэ улосвыл тӧролэн но кивалтэтлэн пресс-службазы. Выль сюрес Ижкарлы матэгес луыны кулэ. Элькун кивалтӥсьлэн верамезъя, лэсьтӥськон ужпумез пумиськон дыръя эскерон сярысь вераськемын ни. Тодэ вайытом, вылӥ ӝоглыко линиез лэсьтон сярысь ивор потӥз 2016-тӥ арын тулыспалэ. Россиысь кивалтэтын тодматэм ӵектосъя, Удмуртиысь Каракулино ёросысь Кудекса гуртын выль вокзал пуктыны чакламын вал. Линилэн выль ваез Казанез но Екатеринбургез герӟаны кулэ. Вылӥ ӝоглыко магистраль озьы ик Алнаш но Кияса ёросъёстӥ ортчоз. Поездъёс часкын 400 иськемозь ӝоглыкен ветлозы. Тегъёс: Политика Ижкар Удмуртия РЖД АлександрСоловьёв  